**Mezőlak Község Önkormányzata**

**8514 Mezőlak, Arany J.u.1. Tel.: 06/89/348-002**

**E mail: onkormanyzat@mezolak.hu**

**Pályázati felhívás a település közigazgatási területén belül található önkormányzati tulajdonú zöldterületek és a labdarúgó pálya karbantartására, gondozása**

Mezőlak község Önkormányzatának képviselő-testülete pályázatot ír ki a település közigazgatási területén belül található önkormányzati tulajdonú, zöldterületek gondozására 2025. március 1-től 5 éves időszakra vonatkozóan.

A pályázat benyújtásának határideje: **2025. január 31. (péntek) 13:00 óra**

A pályázat benyújtásának helye: Önkormányzat Mezőlak (8514 Mezőlak, Arany J.u.1.)

*A pályázat benyújtásának módja:*

* személyesen, a fent megjelölt helyen, vagy
* postai úton, zárt borítékban **„Zöldterület-karbantartása-gondozása pályázat”** megjelöléssel, 2 példányban.

A pályázatok elbírálása legkésőbb a 2025. február 15.-ig a képviselő-testület nyilvános ülésén történik. A pályáztató fenntartja magának a jogot, hogy a pályázatot eredménytelennek nyilvánítsa.

**Pályázati feltételek:**

A pályázónak a mellékelt dokumentum szerint büntetőjogi felelősségének tudatában cégszerűen aláírt eredeti példányban benyújtott dokumentumon nyilatkoznia kell arról, hogy elnyert pályázat esetén történő szerződéskötés időpontjától a szerződés teljes idejére a munkavégzéshez szükséges személyi, műszaki, technikai feltételek rendelkezésére állnak és rendelkezik az összes szükséges engedéllyel, valamint, hogy a vállalkozás nem áll csődeljárás alatt és nincs semmilyen köztartozása, továbbá, hogy a pályázat mellékletét képező vállalkozási szerződéstervezetet elfogadja.

A pályázatban részletesen ismertetni kell a munkavégzéshez szükséges eszközök listáját, a munkavégzéshez szükséges létszám adatokat, esetleges referenciákat, egyéb tájékoztatásra szánt információkat.

Az ajánlatot a mellékelt ajánlattételi lapon (**1. számú melléklet**) kell benyújtani. Fel kell tüntetni bruttó módon, magyar forintban az ajánlati árat.

A vállalási ár magába foglal minden (eszköz, üzemanyag, munkabér, járulék, fuvar ….) költséget, így vállalási ár felett az önkormányzat külön térítést nem ad, az árat akképpen kell meghatározni, hogy azon a pályázatot követően változtatni nem lehet egyoldalúan és indokolatlanul. Továbbá egyéb költségekkel az ajánlattevő nem állhat elő a teljesítés során. A nyertes ajánlattevővel az önkormányzat szerződést köt.

Fizetési mód: havi rendszerességgel, számla benyújtását követő 8 napon belül.

A pályázati értékelés szempontjai: Az a pályázó nyer, aki minden részfeladatra tud ajánlatot adni és összességében ár-érték arányban a legkedvezőbb ajánlatot kínálja, továbbá csatolja pályázatának részletes ismertetését.

A pályázatnál előírás a 3 éves szakmai gyakorlat.

Elbírálásnál előny a kiváló referencia, illetve a helyi vállalkozás.

Az önkormányzat a nyertes pályázóval 5 évre vonatkozó szerződést köt. Az önkormányzat a nyertes pályázóval kötött szerződést évente december 15-ig felülvizsgálja.

Hiánypótlásra a pályázat keretében nincs lehetőség.

A pályázattal kapcsolatban további információt ad: Mezőlak Önkormányzat, Nagy Gábor polgármester – telefon: 06/30/579-9648

**Műszaki leírás**

**Mezőlak község Önkormányzat Képviselő-testülete pályázati eljárást kezdeményezett a település közigazgatási területén belül található önkormányzati tulajdonú zöldterületeinek gondozására.**

A változó méretű zöldterületek a település különböző területein elszórva találhatóak. A zöldterületeket elhelyezkedésük, méretük és terepadottságuk alapján különböző gyakorisággal és más-más eszközökkel kell karbantartani, gondozni.

**A gondozandó területek több csoportra oszlanak:** egyes területeket traktorral, másokat kisfűnyíróval, illetve damilos kaszával lehet nyírni.

Mezőlak közigazgatási területén végzendő munkák mennyiségi kimutatásait (területeket, a kaszálás módját és a kaszálások számát) a pályázati felhívás **2. számú melléklete** tartalmazza.

A kaszálásokon kívül egyéb gondozási munkálatokat is el kell végezni: pl.: gyomtalanítás, szükség szerinti permetezés, a fatányérok rendszeres gyomtalanítását is el kell végezni.

A kiemelt zöldterületeken a kaszálásokat hetente kell elvégezni, a kaszálékot össze kell gyűjteni és el kell szállítani. A kaszálásokat úgy kell végezni, hogy az a lehető legkisebb mértékben zavarja csak a közintézmények működését.

Az ajánlathoz csatolni kell a pályázati felhívás 1,3 számú melléklete szerinti, az ajánlattevő által kitöltött táblázatot.

A gondozási munkákhoz használt gépek és eszközök tárolása Mezőlak közterületein, illetve a munkavégzési területeken nem engedélyezett.

A fenntartási munkálatokat a Mezőlakon érvényben lévő rendeletek betartása mellett lehet csak végezni, különös tekintettel az alábbi rendeletre:

* 9/2016 (XII.29.) önkormányzati rendelete a környezetvédelemről

**1.számú melléklet**

**A J Á N L A T**

**Ajánlattevő neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ajánlattevő címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tisztelt Mezőlak Község Önkormányzata, pályázati felhívásukra a következő árajánlatot kívánom adni:

|  |  |
| --- | --- |
| **Munkanem megnevezése**  **Ft/m2** | **Ajánlati ár**  **2025** |
| **Fűvágás**  Vasút utca  Arany János utca  Kossuth utca  Petőfi utca  Bartók utca  Ady utca  Munkácsy utca  Arany J utca (2)  Erdő (akácos)  „Xavér park”  Szeméttelep + Mélyárok- „Település vízelvezető árka”  Temető+ Temető-Petőfi utca közti útszél+ Temető sétány  Arany János utca- vasút közötti rész  **Mindösszesen:** kb. 65.000 m.2 terület, Járda 6.000 m, Árok 7.800 m |  |
| 242 híd |  |
| **400 fatányéros gyomtalanítás** |  |
|  |  |
| **Labdarúgó pálya gondozása/karbantartása** |  |
| Ezen belül: fűnyírás, fű szellőztetése, öntöző rendszer működtetése, felügyelete, műtrágyázás |  |
|  |  |
|  |  |
|  |  |

Kelt,

Tisztelettel:………………………………………………………….

ajánlattevő

aláírás/bélyegző

**2.számú melléklet**

**Mezőlak közigazgatási területén végzendő munkák mennyiségi kimutatásai**

(területek, a kaszálás, gyomirtás…stb. módja és a kaszálások száma)

|  |
| --- |
| Vasút utca  Arany János utca  Kossuth utca  Petőfi utca  Bartók utca  Ady utca  Munkácsy utca  Arany J utca (2)  Erdő  Búcsú tér, Szeméttelep + Mélyárok  Temető+ Temető-Petőfi utca közti útszél+ Temető sétány  Arany János utca- vasút közötti rész  **Mindösszesen:** kb.65.000m2 terület, Járda 6.000 m, Árok 7.800 m |
| 242 híd |
| 400 fa fatányéros gyomtalanítása |
| **Labdarúgó pálya gondozása/karbantartása** |
| **Ezen belül**: fűnyírás, fű szellőztetése, öntöző rendszer működtetése, felügyelete, műtrágyázás |

**3.számú melléklet**

**NYILATKOZAT**

Alulírott (név, születési hely és idő, anyja neve)..........................................................., mint a(z) (cégnév, székhely, adószám)................................................................ cégjegyzésre jogosult képviselője büntetőjogi felelősségem tudatában

**n y i l a t k o z o m**

hogy az általam képviselt cég elnyert pályázat esetén a szerződéskötés időpontjától a szerződés teljes idejére rendelkezik:

* megfelelő végzettségű, legalább 24 hónapos zöldterület gondozási gyakorlattal bíró szakemberrel, aki a munka irányítását végzi, valamint szakmunkással, akik legalább 12 hónapos zöldterület gondozási gyakorlattal bír,
* az összes olyan kertészeti eszközzel, amely a munka volumenének megfelel,
* a munkavégzéshez szükséges engedélyekkel.

Továbbá nyilatkozom, hogy a fent megnevezett cég nem áll csődeljárás alatt, nincs semmilyen köztartozása és a pályázat mellékletét képező szerződést nyertesség esetén elfogadom és aláírom.

Kelt:..................................., 202….. .......................... ......

...............................................

(cégszerű aláírás)